《由南平至闽》
清代·耿介

茶洋六月放舟还，水竹千重咫尺间。龙抱石根翻急濑，天凭溪尺割青山。

人烟几处闻新哭，柳色经年忆旧攀。争似澄江垂钓叟，一竿无语伴鸥闲。

作者简介：（1618—1688）清河南登封人，字介石，初名冲璧，号逸庵。顺治九年进士。由检讨出为福建巡海道。康熙间任直隶大名道，清理旗下逃人案件，使无辜者得免株连。丁母忧归。从孙奇逢问学，又兴复嵩阳书院，远近学者咸师宗之。以汤斌荐，授少詹事，旋辞官而归。有《中州道学编》等。